Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 357/11/6601	Banská Bystrica, 9.5.2013
EEČ : 2-45-95-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	obvinený XXXXX 24.04.2013 pred mediačnou úradníčkou Okresného súdu XXXXX vyhlásil , že spáchal skutok spočívajúci v tom, že 16.06.2011 v čase asi o 12.35 h  v oddychovej časti 9.C triedy, v budove Základnej školy, ul. Moskovská č. 2, XXXXX po slovnej hádke fyzicky napadol XXXXX, nar. 03.04.1996 takým spôsobom, že ho udieral rukami do rôznych častí tela a keď spadol na zem, sadol si mu obkročmo na brucho, ďalej ho udieral, čím mu spôsobil pomliaždenie a natrhnutie sleziny s výronom krvi do podbrušnicovej dutiny,  pomliaždenie brušnej steny, pomliaždenie ľavého pleca a ramena, ktoré zranenia si podľa odborného vyjadrenia vyžiadali liečenie spojené s práceneschopnosťou v trvaní 4 až 6 týždňov,

	pričom dňa 24.04.2013 poštovou poukážkou, podacie číslo 4095 zaslal na účet Okresnej prokuratúry v Banskej Bystrici peňažnú sumu vo výške 20,- €, z toho suma 10,- € bola určená na všeobecne prospešné účely pre Združenie na pomoc mentálne postihnutým - DÚHA, pobočka XXXXX, IČO 37998366 a suma 10,- € na peňažnú pomoc obetiam trestnej činnosti

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-1368/OZ-BB-2011.
	za prečin ublíženia na zdraví podľa § 157 ods. 1 Tr. zákona, ktorého sa dopustil na tom skutkovom základe, 

že 16.06.2011 v čase asi o 12.35 h  v oddychovej časti 9.C triedy, v budove Základnej školy, ul. Moskovská č. 2, XXXXX po slovnej hádke fyzicky napadol XXXXX, nar. 03.04.1996 takým spôsobom, že ho udieral rukami do rôznych častí tela a keď spadol na zem, sadol si mu obkročmo na brucho, ďalej ho udieral, čím mu spôsobil pomliaždenie a natrhnutie sleziny s výronom krvi do podbrušnicovej dutiny,  pomliaždenie brušnej steny, pomliaždenie ľavého pleca a ramena, ktoré zranenia si podľa odborného vyjadrenia vyžiadali liečenie spojené s práceneschopnosťou v trvaní 4 až 6 týždňov,

Odôvodnenie: 

	Uznesením OO PZ XXXXX - západ ČVS: ORP-1368/OZ-BB-2011 z 13.07.2011 bolo podľa § 199 ods. 1 Tr. por. začaté trestné stíhanie za prečin ublíženia na zdraví podľa § 156 ods. 1 Tr. zák. a 27.01.2012 bolo podľa § 206 ods. 1 Tr. por. vznesené obvinenie ml. XXXXX za prečin ublíženia na zdraví podľa § 157 ods. 1 Tr. zák. na tom skutkovom základe ako je uvedené vo výrokovej časti  uznesenia.

	Po skončení skráteného vyšetrovania poverený príslušník OO PZ XXXXX - západ predložil na tunajšiu okresnú prokuratúru spisový materiál s návrhom na podanie obžaloby.

	Dozorujúca prokurátorka sa s takýmto postupom nestotožnila a 08.04.2013 udelila súhlas na vykonanie mediácie prostredníctvom probačného a mediačného úradníka Okresného súdu v Banskej Bystrici za účelom uzatvorenia zmieru a následného zastavenia trestného stíhania.

	Obvinený XXXXX ako aj poškodení XXXXX a XXXXX s takýmto postupom vyslovili súhlas. V mediačnom konaní 24.04.2013 obvinený slobodne, vážne a určito vyhlásil, že spáchal skutok, za ktorý je stíhaný a svoje konanie oľutoval. 

	Dňa 24.04.2013 s poškodenými uzatvoril zmier, pričom poškodení uviedli, že si neuplatňujú nárok na náhradu škody a ujmu spôsobenú konaním obvineného považujú za odstránenú tým, že sa ospravedlnil.

	Obvinený XXXXX 22.04.2013 poštovou poukážkou poukázal na účet Okresnej prokuratúry v Banskej Bystrici sumu 20,- €. Za adresáta peňažnej sumy určenej na všeobecne prospešné účely určil Združenie na pomoc mentálne postihnutým - DÚHA, pobočka XXXXX, IČO: 37998366.

	Z uvedenej peňažnej sumy je 50 % vo výške 10,- € určených na pomoc obetiam trestných činov a 50 % vo výške 10,- € určených uvedenému konkrétnemu adresátovi. 

	V zmysle § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený:

	a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito 		

	b/ nahradil škodu, pokiaľ bola činom spôsobená alebo urobil iné opatrenia na náhradu škody alebo inak odstránil ujmu vzniknutú trestným činom, a

	c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu

	a vzhľadom na povahu a závažnosť spáchaného činu, na mieru akou bol trestným činom dotknutý verejný záujem na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	V predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje 5 rokov.

	Podľa § 215 ods. 1 písm. g/ Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené boli splnené všetky podmienky na schválenie zmieru a zastavenie trestného stíhania, pričom bolo prihliadnuté aj na povahu a závažnosť spáchaného činu, na mieru ako bol trestným činom dotknutý verejný záujem, na osobu obvineného a jeho osobné pomery.

	Preto som rozhodla tak ako je vyššie uvedené 

Poučenie: 
	Proti tomuto uzneseniu je prípustná sťažnosť, ktorú možno podať do troch dní od jeho oznámenia cestou tunajšej okresnej prokuratúry. O sťažnosť rozhodne prokurátor Krajskej prokuratúry v Banskej Bystrici. Sťažnosť má odkladný účinok (§ 185 a nasl. Tr. por. ).

JUDr. Danica Hrabáčová
prokurátorka